
Kære brevkasse

Her på det sidste er jeg blevet super usikker på mig selv. 

Jeg har været usikker på min krop i rigtig lang tid, men lige pludselig er jeg blevet meget mere usikker på mit ansigt, fordi jeg synes det er en mærkelig form.

Har nemlig lagt mærke til at når folk filmer eller tager billeder af mig, ser mit ansigt helt asymmetrisk ud, i forhold til når jeg filmer mig selv på fx snapchat eller tik tok. 

Så jeg kan virkelig ikke lide når folk filmer eller tager billeder af mig, selvom jeg aldrig rigtig har været sart overfor folk der gør det. 

Selvom jeg har sagt til nogle at jeg er usikker, føler jeg bare ikke de forstår mig, eller så siger de "nej du er overhovedet ikke grim",  men det hjælper bare ikke da jeg ser mig selv grim.

Så jeg ville bare høre om der er nået man kan gøre eller få lavet, får at få det ordnet, fordi jeg har aldrig været mere usikker!

  


  
 
Er jeg god nok
==============



Kære dig


Jeg kan virkelig godt forstå din frustration, fordi det er
virkelig ikke rart at føle sig usikker. Det er de færreste mennesker, der går gennem
livet uden at føle sig den mindste smule usikker på et tidspunkt i ens liv, så
det er helt sikkert også noget dine venner kender til. Du skriver, at de ikke
forstår dig, når de fortæller dig, at du ikke er grim, men at du stadig ser dig
selv som grim. Det er desværre noget du selv bliver nødt til at arbejde med, da
folk kan blive ved og ved med at fortælle, at man ikke er grim – men det kan
være lige meget, indtil man selv synes det. Det kan være, at det kan hjælpe, at
du tvinger dig selv til at sige mindst tre gode til om dit udseende, inden du
går i seng. I starten kan det måske være virkelig svært, og det kan være at du
bliver nødt til at lyve for dig selv, før du tror på det, men det virker. 


Jeg kan også godt forstå, at du ikke har lyst til at blive
filmet eller få taget billeder af, når du ikke føler dig tilpas, og du har selvfølgelig
ret til at sige, at du ikke vil blive filmet, men det kan være at du vil fortryde
en dag, når der ikke er nogen billeder og videoer med dig på, men derimod en
masse med dine venner på. 


Umildbart er det svært at svare på om, der er noget man
gøre, men hvis der er, er nok først noget du kan få lavet, når du er 18 år
gammel, og der er alligevel fire år til. Mit råd vil derfor være, at du øver dig
selv i at acceptere, hvordan du ser ud, og fokusere på de ting, som du godt kan
lide ved dit udseende. Og så er udseendet ikke alting – det kan være, at du
også skal fokusere på, hvilke gode kvaliteter du har rent personlighedsmæssigt –
det kan være, at du er meget omsorgsfuld, sjov eller virkelig god til tegne?


Du er mere end velkommen til at skrive ind igen.


Med venlig hilsen


Josefine 

 